Хайнрих Хайне
От хиляди години…

Превод от немски: Димитър Стоевски, —

chitanka.info

От хиляди години

в небесния покров

звездите неподвижни

поглеждат се с любов.

Езикът, що говорят,

е чуден и дълбок,

не го разбира никой

премъдър филолог.

Единствен аз научих

отлично тоз език,

граматика ми беше

любим момински лик.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.